section_heading: Povijest
paragraph_text: Prije dvadesetog stoljeća, umjetnost je obično podržavana pokroviteljstvom crkve te aristokrata poput kraljeva, kraljica i bogatih trgovaca. Tijekom devetnaestog stoljeća, umjetnici su sve više koristili privatno tržište kako bi zaradili. Primjerice, skladatelj Beethoven je u 19. stoljeću priređivao javne koncerte za koje se ulaz naplaćivao. Tijekom dvadesetog stoljeća vlade su počele preuzimati neke od uloga pokroviteljstva umjetnosti. Prvi napori vlada da podrže kulturu obično su se očitovali kroz osnivanje arhiva, muzeja i knjižnica. Tijekom dvadesetog stoljeća, vlade su uspostavile niz institucija poput umjetničkih vijeća i odjela za kulturu. Prvi odjeli za kulturu podržavali su umjetnosti koje su dio zapadnog kanona, poput slikarstva i kiparstva te izvedbenih umjetnosti (klasična glazba i kazalište).